CELEX: 32008R1068
Language: sk
Date: 2008-10-30 00:00:00
Title: Nariadenie Komisie (ES) č. 1068/2008 z  30. októbra 2008 , ktorým sa schvaľujú malé zmeny a doplnenia špecifikácie názvu zapísaného do Registra chránených označení pôvodu a chránených zemepisných označení [Taureau de Camargue (CHOP)]

31.10.2008   
            
            
               SK
            
            
               Úradný vestník Európskej únie
            
            
               L 290/8
            
         
      NARIADENIE KOMISIE (ES) č. 1068/2008
   z 30. októbra 2008,
   ktorým sa schvaľujú malé zmeny a doplnenia špecifikácie názvu zapísaného do Registra chránených označení pôvodu a chránených zemepisných označení [Taureau de Camargue (CHOP)]
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 9 ods. 2 druhú vetu,
   keďže:
   
               (1)
            
            
               V súlade s článkom 9 ods. 1 prvým pododsekom nariadenia (ES) č. 510/2006 a so zreteľom na článok 17 ods. 2 uvedeného nariadenia Komisia preskúmala žiadosť Francúzska o schválenie zmeny a doplnenia prvkov špecifikácie chráneného označenia pôvodu „Taureau de Camargue“ zapísaného nariadením Komisie (ES) č. 2036/2001 (2).
            
         
               (2)
            
            
               Účelom žiadosti je zmeniť a doplniť špecifikáciu, pokiaľ ide o dôkaz o pôvode a spôsob výroby. V záujme lepšej vysledovateľnosti, kontroly a zlepšenia označenia musia chovateľské podniky vyplniť vyhlásenie o spôsobilosti produkovať výrobky daného označenia. Pokiaľ ide o spôsob výroby, zdá sa, že jalovice plemena určeného na produkciu výrobkov s daným označením, ktorých chov spĺňa podmienky špecifikácie, nedosahujú hmotnosť 100 kg, zatiaľ čo jatočne upravené telá špecifikácii zodpovedajú, a preto je im priradené dané označenie. Preto je nevyhnutné uznať, že hmotnosť jatočne upraveného tela jalovíc vo veku od 18 do 30 mesiacov je aspoň 85 kg.
            
         
               (3)
            
            
               Komisia preskúmala uvedenú zmenu a doplnenie a dospela k záveru, že sú opodstatnené. Keďže zmena a doplnenie v zmysle článku 9 nariadenia Komisie (ES) č. 510/2006 sú malé, Komisia ich môže schváliť bez použitia postupu opísaného v článkoch 5, 6 a 7 uvedeného nariadenia.
            
         
               (4)
            
            
               V súlade s článkom 18 ods. 2 nariadenia Komisie (ES) č. 1898/2006 (3) a v zmysle článku 17 ods. 2 nariadenia (ES) č. 510/2006 treba uverejniť zhrnutie špecifikácie,
            
         PRIJALA TOTO NARIADENIE:
   Článok 1
   Špecifikácia chráneného označenia pôvodu „Taureau de Camargue“ sa mení a dopĺňa v súlade s prílohou I k tomuto nariadeniu.
   Článok 2
   Prehľad hlavných prvkov špecifikácie je uvedený v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. októbra 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 93, 31.3.2006, s. 12.
   
      (2)  Ú. v. ES L 275, 18.10.2001, s. 9.
   
      (3)  Ú. v. EÚ L 369, 23.12.2006, s. 1.
   
      PRÍLOHA I
      Schvaľujú sa tieto zmeny a doplnenia špecifikácie chráneného označenia pôvodu „Taureau de Camargue“:
      
                   
               
               
                  
                     Dôkaz o pôvode
                  
                  Po druhej vete sa vkladá veta v tomto znení:
                  
                     „chovateľské podniky (manades alebo ganaderías), v ktorých sa musia narodiť a chovať zvieratá, ktorých mäso je určené na produkciu výrobkov s daným označením, musia vyplniť vyhlásenie o spôsobilosti produkovať výrobky s daným označením.“.
                  
               
            
                   
               
               
                  
                     Spôsob výroby
                  
                  Po vete „Jatočne upravené telá nesmú mať na daňové účely hmotnosť menšiu ako 100 kg“ sa vkladá táto veta:
                  
                     „s výnimkou jalovíc vo veku od 18 do 30 mesiacov, pre ktoré sa táto hmotnosť stanovuje na 85 kg“.
                  
               
            
   
      PRÍLOHA II
      ZHRNUTIE
      
         Nariadenie Rady (ES) č. 510/2006
      
      „TAUREAU DE CAMARGUE“
      ES č. FR-PDO-105-0041/30.3.2006
      CHOP (X) CHZO ( )
      Tento prehľad obsahuje hlavné body špecifikácie výrobku na informačné účely.
      1.   Príslušný orgán v členskom štáte
      
                  Názov
               
               
                  :
               
               
                  Institut National des Appellations d’Origine
               
            
                  Adresa
               
               
                  :
               
               
                  51, rue d’Anjou, F-75008 PARIS
               
            
                  Tel. č.
               
               
                  :
               
               
                  (33) 1 53 89 80 00
               
            
                  Fax
               
               
                  :
               
               
                  (33) 1 42 25 57 97
               
            
                  E-mail
               
               
                  :
               
               
                  info@inao.gouv.fr
               
            2.   Skupina
      
                  Názov
               
               
                  :
               
               
                  Syndicat de défense et de Promotion de la viande AOC Taureau de Camargue
               
            
                  Adresa
               
               
                  :
               
               
                  Mas du Pont de Rousty, F-13200 ARLES
               
            
                  Tel. č.
               
               
                  :
               
               
                  (33) 4 90 97 10 40
               
            
                  Fax
               
               
                  :
               
               
                  (33) 4 90 97 12 07
               
            
                  E-mail
               
               
                  :
               
               
                  —
               
            
                  Zloženie
               
               
                  :
               
               
                  výrobcovia/spracovatelia (X) ostatní ( )
               
            3.   Druh výrobku
      
                  Trieda 1.1 –
               
               
                  Čerstvé mäso (a drobky)
               
            4.   Špecifikácia [prehľad požiadaviek podľa článku 4 ods. 2 nariadenia (ES) č. 510/2006]
      
      4.1.   Názov
      „Taureau de Camargue“
      4.2.   Opis
      Čerstvé mäso z miestnych plemien zvierat samčieho alebo samičieho pohlavia, ktoré sa narodili, chovali, boli usmrtené a rozštvrtené v uvedenej zemepisnej oblasti. Mäso z „Taureau de Camargue“ sa vyznačuje sýtočervenou farbou, je jemné a mierne tučné.
      4.3.   Zemepisná oblasť
      Oblasť Camargue, ktorá sa nachádza na území troch departementov: Bouches du Rhône, Gard a Hérault. Vnútri tejto oblasti bolo vymedzené tzv. pásmo vlhkosti, v ktorom sa musia zvieratá zdržiavať aspoň šesť mesiacov.
      4.4.   Dôkaz o pôvode
      Najstaršia písomná zmienka o „Taureau de Camargue“ pochádza z roku 1551 a pripisuje sa biskupovi zo Senès Quiqueranovi de Beaujeu. Mnoho ďalších diel svedčí o osobitosti tohto hovädzieho dobytka a spôsobu jeho chovu, ktorého hlavným účelom sú býčie zápasy. Chovateľské podniky (manades alebo ganaderías), v ktorých sa musia narodiť a chovať zvieratá, ktorých mäso je určené na produkciu výrobkov s uvedeným označením pôvodu, musia vyplniť vyhlásenie o spôsobilosti produkovať výrobky s daným označením. Každé zviera sa označí a zapíše do súpisu alebo registra zvierat. Bitúnky a rozrábkarne sú povinné viesť vstupné a výstupné záznamy, ktoré umožnia vysledovateľnosť zvierat až k spotrebiteľovi.
      4.5.   Spôsob výroby
      Zvieratá miestnych plemien („raço di biou“, „de combat“ alebo kríženci týchto dvoch plemien) sa musia narodiť, chovať, byť usmrtené a rozštvrtené v uvedenej zemepisnej oblasti. Zvieratá sa chovajú na slobode, vo voľnej prírode a extenzívne, aby sa zachovala ich divoká povaha. Živia sa predovšetkým spásaním trávy. Zvieratá sa musia zdržiavať aspoň šesť mesiacov v pásme vlhkosti. Usmrtenie nasleduje hneď po vykládke zvierat. Jatočne upravené telá nesmú mať na daňové účely hmotnosť menšiu ako 100 kg s výnimkou jalovíc vo veku od 18 do 30 mesiacov, pre ktoré sa táto hmotnosť stanovuje na 85 kg. Mäso musí mať sýtočervenú farbu. Jatočne upravené telá sa pomaly chladia. Jatočne upravené telá by mali visieť na bitúnku najmenej 48 hodín a najviac 5 dní.
      4.6.   Spojenie
      Produkty „Taureaux de Camargue“ pochádzajú z tradičných miestnych plemien, ktoré sú obzvlášť dobre prispôsobené životu v uvedenej oblasti, ktorá je rovinatá a bohatá na vodu. Chovajú sa na slobode, živia sa spásaním trávy a aspoň šesť mesiacov sa zdržiavajú v pásme vlhkosti, ktoré sa vyznačuje osobitným ekosystémom. Nervózna a agresívna povaha týchto plemien okrem iného výborne zodpovedá účelom, na ktoré sa chovajú, a dodáva mäsu jeho príznačné vlastnosti.
      4.7.   Kontrolný orgán
      
                  Názov
               
               
                  :
               
               
                  Institut National des Appellations d’Origine
               
            
                  Adresa
               
               
                  :
               
               
                  51, rue d’Anjou, F-75008 PARIS
               
            
                  Tel. č.
               
               
                  :
               
               
                  (33) 1 53 89 80 00
               
            
                  Fax
               
               
                  :
               
               
                  (33) 1 42 25 57 97
               
            
                  E-mail
               
               
                  :
               
               
                  info@inao.gouv.fr
               
            
                  Názov
               
               
                  :
               
               
                  DGCCRF
               
            
                  Adresa
               
               
                  :
               
               
                  59, Bd V.Auriol, F-75703 PARIS Cedex 13
               
            
                  Tel. č.
               
               
                  :
               
               
                  (33) 1 44 87 17 17
               
            
                  Fax
               
               
                  :
               
               
                  (33) 1 44 97 30 37
               
            DGCCRF je oddelenie ministerstva hospodárstva, financií a priemyslu.
      4.8.   Označenie
      Jatočne upravené telo a kusy mäsa po rozštvrtení musia byť označené štítkami, na ktorých je uvedený názov označenia, číslo bitúnku, zreteľný názov chovateľského podniku, názov a adresa rozrábkarne alebo bitúnku.